Title: 239725_1_1.PDF
Figur 11. Skogsområde øst på eiendommen. Bildet er tatt mot nordvest den 12. januar 2018.1.4 GrunnforholdTerrenget på eiendommen er tilnærmet flatt og skråner oppover i øst. Eiendommen ligger 39 meter over havet. Eiendommen er delvis asfaltert. I henhold til nasjonal løsmassedatabase består grunnen på eiendommen av torv og myr i nord og nordvest, og bart fjell og stedvis tynt dekke i sør og sørøst, jf. Figur 12 [11]. Et bilde fra utbyggingen fra 1975 viser stedvise løsmasser og stedvis fjell i dagen, jf. Figur 14.Berggrunnen består av glimmerskifer, amfibolitt, kalksilikatskifer, metasandstein, kalkspatmarmor og gneis [12]. Det er ikke fremkommet informasjon om kvaliteten på berggrunnen. Det er ikke registrert noen drikkevannsbrønner på eiendommen eller i nærområdet i NGUs grunnvannsbrønndatabase [13]. Nærmeste resipient er Bolgsvaet, som er et relativt åpent sjøområde sør/sørøst for Kristiansund by.